title: "Nentsisk spriak"
text: "At Nentsisk spriak (iar uk: Jurakisk spriak) as so \u00fcs Selkupisk ian faan a Samojedisk spriaken, an jo hiar tuup m\u00e4 a Finno-ugrisk spriaken tu a Uraalisk spriaken.\n\nNentsisk woort uun't nuurdlek Uasteuroopa an uun Nuurdaasien faan a Nentsen spreegen, diar uun a Tundra lewe. \n\nUun a Autonoom Kreis faan a Nentsen as Nentsisk b\u00fctj R\u00fcsk en amtspriak.\n\nSkraft \nNentsisk as b\u00fctj Selkupisk det iansagst skrewen spriak faan a samojedisk spriaken. Iarst 1895 haa r\u00fcsk misionaaren en gramatik an en liarbuk skrewen. 1932 as Nentsisk iarst m\u00e4 latiinsk, an sant 1937 m\u00e4 kyrilisk skraft skrewen wurden. Sant di tidj woort muar an muar \u00fc\u00fcb Nentsisk skrewen.\n\nGramatik\nNentsisk wurden haa at iantaal, at tautaal an at muartaal.\n \nPosesiifsufiksen\nUun a jinsats tu Nuurdfresk wurd wurden \u00fc\u00fcs man/min, dan/din asw. ei faan separaat pronoomen \u00fctjdr\u00fckt, man faan sufiksen, wat tu a aanj faan't wurd tuden wurd. T.b. m\u00e4't wurd \u0432\u044d\u043d\u0435\u043a\u043e (wenjeko) \u201eh\u00fcnj\u201c:\n\n \u0432\u044d\u043d\u0435\u043a\u043e\u043c\u0438 wenjekomi of \u0432\u044d\u043d\u0435\u043a\u043e\u0432 wenjekow: man h\u00fcnj.\n \u0432\u044d\u043d\u0435\u043a\u043e\u0440 wenjekor: dan h\u00fcnj.\n \u0432\u044d\u043d\u0435\u043a\u043e\u0434\u0430 wenjekoda: san h\u00fcnj.\n \u0432\u044d\u043d\u0435\u043a\u043e\u043c\u0438\u02bc wenjekomi\u0294: \u00fc\u00fcs (tau) h\u00fcnj.\n \u0432\u044d\u043d\u0435\u043a\u043e\u0440\u0438\u02bc wenjekori\u0294: jau (tau) h\u00fcnj.\n \u0432\u044d\u043d\u0435\u043a\u043e\u0434\u0438\u02bc wenjekodi\u0294: h\u00f6r (tau) h\u00fcnj.\n \u0432\u044d\u043d\u0435\u043a\u043e\u0432\u0430\u02bc wenjekowa\u0294: \u00fc\u00fcs h\u00fcnj.\n \u0432\u044d\u043d\u0435\u043a\u043e\u0440\u0430\u02bc wenjekora\u0294: jau h\u00fcnj.\n \u0432\u044d\u043d\u0435\u043a\u043e\u0434\u043e\u02bc wenjekodo\u0294: h\u00f6r h\u00fcnj.\n\nSkriiwern an Spriakwedenskapslidj\n Marija Jakowlewna Barmitsch (* 1934)\n Anton Petrowitsch Pyrerka (\u201ePyrja\u201c; 1905-1941)\n Natal'ja Mitrofanowna Terschtschenko (1908-1987)\n\nLiteratuur\n Anton P. Pyrerka an Natal'ja M. Terschtschenko, edit\u00f6\u00f6ren, 1948, Russko-Neneckij Slovar\u2019. En r\u00fcsk-nentsisk wurdenbuk m\u00e4'n uunhing auer't gramatik.\n\nLuke uk diar \n\nUraalisk spriaken"